OzLabs/hebrew-wiki-articles huggingface dataset:
שרלוט לורנס

שרלוט שרה לורנס<ref name="variety.com"></ref><ref></ref> (באנגלית: Charlotte Sarah Lawrence; נולדה ב-8 ביוני 2000)<ref name="variety.com"/> היא זמרת-יוצרת ודוגמנית אמריקאית. בשנת 2014, הוציאה את סינגל הבכורה שלה "The Finish Line", אשר לא זכה להצלחה.<ref name=":0"></ref> בהמשך, הוציאה סינגלים נוספים כמו "Keep Me Up" ו-"Everybody Loves You".<ref name=":1"></ref>

בשנת 2020, זכתה לפרסום ולהצלחה כאשר ביצעה את השיר "Joke's on You", אשר לקוח מתוך הסרט "ציפורי הטרף: והארלי קווין המהממת".<ref></ref>

== קריירה ==
בשנת 2014, הוציאה שרלוט לורנס את סינגל הבכורה שלה, "The Finish Line".<ref name=":0" /> בהמשך, הוציאה את "Ever After",<ref></ref> תוך שביצעה מחדש את הלהיט "You're the One That I Want", של ג'ון טרבולטה ואוליביה ניוטון-ג'ון.<ref></ref> בסמוך לכך, הוציאה שני סינגלים נוספים: "Seventeen" ו-"Sleep Talking".<ref></ref> בתחילת שנת 2018, הוציאה את השיר "Just the Same", ומיד לאחר מכן גם את "Psychopath", "Keep Me Up" ו-"Everybody Loves You".<ref></ref> ביוני 2018, יצא המיני-אלבום הראשון שלה, Young.<ref></ref> לבסוף הוציאה את "Young & Reckless" ו-"Wait Up", כשני הסינגלים האחרונים מתוכו.<ref name=":1" /> לקראת סוף 2018, הוציאה את "The Few Things" ו-"Stole Your Car".<ref></ref><ref></ref>

שנה לאחר מכן, הוציאה את "Why Do You Love Me",<ref></ref> "Navy Blue",<ref></ref> ו-"God Must Be Doing Cocaine".<ref></ref> בתחילת שנת 2020, ביצעה את השיר "Joke's on You", מתוך פסקול הסרט "ציפורי הטרף: והארלי קווין המהממת",<ref></ref> לצד מייגן די סטליון ונורמני שביצעו את "Diamonds",<ref></ref> ודוג'ה קאט שביצעה את "Boss Bitch".<ref></ref>

ב-5 במרץ 2021, יצא המיני-אלבום השני שלה, Charlotte, המכיל בתוכו את הסינגלים "Why Do You Love Me", "Slow Motion", "Talk You Down" ו-"You". באפריל הוציאה את האלבום בגרסה אקוסטית Charlotte (Acoustic).

בשנת 2022 לוהקה לורנס לתפקיד משחק ראשון בסדרת הטלוויזיה של אפל TV פלוס "Bad Monkey" אשר מבוססת על הרומן באותו שם משנת 2013 מאת הסופר קרל היאסן.

== דיסקוגרפיה ==
=== מיני-אלבומים ===
* 2018: Young
* 2021: Charlotte

== קישורים חיצוניים ==

* 

== הערות שוליים ==

קטגוריה:דוגמניות אמריקאיות
קטגוריה:דוגמנים אמריקאים
קטגוריה:זמרות פופ אמריקאיות
קטגוריה:זמרי פופ אמריקאים
קטגוריה:זמרות-יוצרות אמריקאיות
קטגוריה:אמריקאיות שנולדו ב-2000
קטגוריה:אמריקאים שנולדו ב-2000
סוויטי

דיאמונטה קיאבה ולנטין הרפר (באנגלית: Diamonté Qiava Valentin Harper; נולדה ב-2 ביולי 1993) היא זמרת-יוצרת וראפרית אמריקאית, הידועה בשם הבמה סוויטי (Saweetie). בשנת 2018, הוציאה את המיני-אלבום הראשון שלה High Maintenance, אשר זכה להצלחה כאשר נכנס למצעד אלבומי ה-R&B/היפ-הופ.<ref></ref>

בשנת 2019, הוציאה את להיטה הגדול ביותר "My Type", אשר קיבל את תואר הפלטינה הכפולה מטעם איגוד תעשיית ההקלטות האמריקאי.

== קריירה ==
בשנת 2017, הוציאה סוויטי את סינגל הבכורה שלה, "Icy Grl".<ref></ref> השיר זכה להצלחה, תוך שקיבל את תואר הפלטינה מטעם איגוד תעשיית ההקלטות האמריקאי, על מכירות של למעלה מ-1,000,000 עותקים במדינה. השיר הגיע אל המקום ה-16 במצעד השירים הקצביים.<ref></ref> בהמשך, הוציאה את השיר "Up Now" ואת "Pissed", אשר לא זכו להצלחה כמו הקודם.<ref></ref> בשנת 2019, הוציאה את להיטה "My Type", אשר הגיע אל המקום הראשון במצעד השירים הקצביים,<ref></ref> תוך שנכנס אל מצעד הבילבורד הוט 100.<ref></ref> באותה השנה הוציאה את המיני-אלבום השני שלה Icy, אשר הגיע אל המקום ה-50 במצעד אלבומי ה-R&B\היפ הופ.<ref></ref>

לאחר ההצלחה לזה זכתה בשנת 2019, נבחרה סוויטי לשיר את השיר "Sway with Me", מתוך פסקול הסרט "ציפורי הטרף: והארלי קווין המהממת", לצד מייגן די סטליון ונורמני שביצעו את "Diamonds",<ref></ref> ודוג'ה קאט שביצעה "Boss Bitch".<ref></ref><ref></ref> השיר זכה להצלחה כאשר הגיע אל המקום ה-32 במצעד השירים של ניו זילנד.<ref></ref> כמו כן, סוויטי הוציאה ביחד עם הטיקטוקרית והזמרת לורן גריי, את השיר "Can't Do It", במאי 2019.<ref></ref>

סוויטי הנחתה את פרסי המוזיקה של MTV אירופה 2021.<ref></ref> היא קיבלה מועמדות בטקס פרסי גראמי ה-64 בקטגוריית תגלית השנה.

== דיסקוגרפיה ==
=== מיני-אלבומים ===
* 2018: High Maintenance
* 2019: Icy
* 2021: Pretty Summer Playlist: Season 1
* 2022: The Single Life
* 2024: Pretty Hu$tler Mix

== קישורים חיצוניים ==

* 

== הערות שוליים ==

קטגוריה:זמרות אפרו-אמריקאיות
קטגוריה:זמרים אפרו-אמריקאים
קטגוריה:אמריקאיות ממוצא סיני
קטגוריה:זמרות-יוצרות אמריקאיות
קטגוריה:ראפריות אמריקאיות
קטגוריה:בוגרי אוניברסיטת דרום קליפורניה
קטגוריה:פורבס 30Under30
קטגוריה:זוכי פרס המוזיקה של MTV אירופה
קטגוריה:אמני וורנר רקורדס
קטגוריה:אמריקאיות שנולדו ב-1993
קטגוריה:אמריקאים שנולדו ב-1993
Sway with Me

Sway with Me (בעברית: התנודד איתי) הוא סינגל שהוקלט על ידי הראפרית האמריקאית סוויטי והזמרת האמריקאית גלקסרה.<ref name=":2"></ref> השיר יצא לאור ב-31 בינואר 2020, על ידי חברת התקליטים אטלנטיק רקורדס, כסינגל מתוך פסקול הסרט "ציפורי הטרף: והארלי קווין המהממת".<ref name=":2" />

עם יציאתו נכנס השיר אל המקום ה-32 במצעד השירים של ניו זילנד.<ref></ref>

== רקע וכתיבה ==
השיר נכתב על ידי סוויטי, טיה סקולה, ריאנה קיורינג, רנדל האמר, קוואבו, פבלו בלטרן רויז, קרמל קוי, נורמן ג'מבל, ניק סרזן, מייקל פולק, קאטפאד'ר, יעקב אוצ'רצ'אק, ארלי מק ואדם דוד סמול והופק על ידי ג'ייקוב אוביז וקאטפאד'ר.<ref name=":0"></ref> עם יציאתו, עלה השיר לרשת הזרמת המדיה ספוטיפיי, בדומה לשאר שירי הפסקול.<ref></ref>

השיר נכלל בפסקול Birds of Prey: The Album של הסרט "ציפורי הטרף: והארלי קווין המהממת", לצד שירים נוספים, כדוגמת: "Diamonds", של מייגן די סטליון ונורמני,<ref></ref> "Joke's on You", של שרלוט לורנס,<ref></ref> "Boss Bitch", של דוג'ה קאט,<ref></ref> ו-"Experiment on Me" של הלסי.<ref></ref>

הפזמון של השיר הוא סמפול של הבית הראשון בשיר "¿Quién será? ", בגרסתו האנגלית "Sway", שבוצעה לראשונה על ידי דין מרטין בשנת 1954.

== וידאו קליפ ==
הווידאו קליפ המלא של השיר הועלה לערוץ היוטיוב של אטלנטיק רקורדס ב-31 בינואר 2020, ביום צאתו של השיר כסינגל.<ref name=":1"></ref> לאורכו של הקליפ, ניתן לראות את סוויטי וגלקסרה רוקדות לצלילי השיר, תוך שניתן לראות קטעים מתוך הסרט "ציפורי הטרף: והארלי קווין המהממת".<ref name=":1" />

נכון למרץ 2020, מונה הצפיות של הקליפ עומד על למעלה מ-8 מיליון צפיות.<ref name=":1" />

== מיקומי שיא ==

== היסטוריית יציאות לאור ==
{| class="wikitable"
!מדינה
!תאריך יציאה
!פורמט
!חברת תקליטים
!מקור
|-
!עולם
|31 בינואר 2020
|הזרמת מוזיקה • הורדה דיגיטלית
|אטלנטיק רקורדס
|<ref name=":0" />
|}

== קישורים חיצוניים ==

== הערות שוליים ==

קטגוריה:שירי 2020
קטגוריה:סינגלים מ-2020
קטגוריה:שירים באנגלית
קטגוריה:שירים מסרטי קולנוע
קטגוריה:ציפורי הטרף
שי אליאס

שי אליאס (נולד ב-25 בפברואר 1999) הוא כדורגלן ישראלי, המשחק בעמדת הקשר האחורי בקבוצת הפועל באר שבע מליגת העל ובנבחרת ישראל.

== קריירת מועדונים ==
אליאס גדל בהרצליה ובילדותו עסק בג'ודו, ובגיל שמונה החל לשחק כדורגל והצטרף למחלקת הנוער של הפועל תל אביב. כשהיה בן 14 עבר למחלקת הנוער של הפועל ניר רמת השרון, אך כעבור חצי שנה חזר להפועל תל אביב. ב-25 בדצמבר 2016, בטרם הגיע לגיל 18, ערך אליאס את הופעת הבכורה שלו בקבוצה הבוגרת של הפועל תל אביב, כשנכנס כמחליף במשחק חוץ מול הפועל באר שבע בליגת העל שהסתיים בתיקו 1–1. ב-12 בינואר 2017 פתח לראשונה בהרכב הקבוצה, בהפסד החוץ 1–2 לעירוני קריית שמונה, לאחר שהקבוצה נכנסה להליך של פירוק ושחקנים רבים נעדרו. בסך הכול שותף אליאס בתשעה משחקי ליגה בעונת 2016/2017, ובסופה ירדה הקבוצה לליגה הלאומית.

בעונת 2017/2018 המשיך אליאס לשחק בקבוצת הנוער של הפועל תל אביב, ובמקביל שותף בשמונה משחקים בליגה הלאומית והעפיל עם הקבוצה בחזרה לליגת העל. בעונת 2018/2019 הפך אליאס לשחקן סגל קבוע בקבוצה וערך 21 הופעות בליגת העל, מתוכן פתח בהרכב ב-13 משחקים.

את עונת 2019/2020 פתח אליאס בהפועל תל אביב, אך ב-18 בספטמבר 2019 הושאל עד תום העונה לסקציה נס ציונה, העולה החדשה לליגת העל. ב-5 באוקטובר ערך את הופעת הבכורה שלו בקבוצה, כשנכנס כמחליף בהפסד 0–3 למכבי חיפה. בסך הכל ערך אליאס 16 הופעות בליגת העל במדי נס ציונה, ובתום העונה חזר להפועל תל אביב.

ב-3 במרץ 2021 כבש אליאס את שער הבכורה שלו בקריירה, בהפסד 1–2 למכבי חיפה. בסיום אותה העונה העפיל עם הקבוצה לגמר גביע המדינה, בו פתח בהרכב בהפסד הפועל 1–2 למכבי תל אביב לאחר הארכה.

ב-29 ביוני 2022 חתם אליאס לארבע עונות בהפועל באר שבע ששילמה תמורתו 750 אלף דולר.

== נבחרות ישראל ==
בעבר, רשם הופעה אחת במדי נבחרת נוער ב' של ישראל עד גיל 18, שתי הופעות במדי נבחרת הנוער עד גיל 19, ולזכותו גם שער אחד מתוך שש הופעות במדי הנבחרת הצעירה עד גיל 21.

ב-25 בספטמבר 2022 זומן לראשונה לסגל נבחרת ישראל הבוגרת על ידי המאמן הלאומי אלון חזן, וב-27 בספטמבר 2022, ערך את הופעה הבכורה בהפסד במשחק הידידות בחוץ 1–2 למלטה.

== חיים אישיים ==
אליאס הוא בעל דרכון פורטוגלי.

== תארים ==
הפועל באר שבע
* אלוף האלופים: 2022

==קישורים חיצוניים==

==הערות שוליים==

קטגוריה:כדורגלנים ישראלים
קטגוריה:קשרי כדורגל ישראלים
קטגוריה:הרצליה: כדורגלנים
קטגוריה:כדורגלני הפועל תל אביב
קטגוריה:כדורגלני סקציה נס ציונה
קטגוריה:כדורגלני הפועל באר שבע
קטגוריה:כדורגלני נבחרת ישראל
קטגוריה:ישראלים שנולדו ב-1999
The Boy Is Mine (אלבום)

The Boy Is Mine (בעברית: הבחור הזה שלי) הוא אלבומה השני של הזמרת מוניקה אשר יצא על ידי אריסטה רקורדס ב-14 ביולי 1998 בארצות הברית. באלבום זה מוניקה הייתה יותר מעורבת ביצירת האלבום בניגוד לאלבומה הקודם דבר אשר לטענה היה נראה כמו "התקדמות טבעית". מבחינה מוזיקלית מוניקה עבדה על האלבום עם מפיקים מתחום ה-R&B, גוספל וההיפ-הופ כמו דאלס אוסטין, קולין וולף ודארלי סימונס לצד מפיקים מז'אנרים אחרים כמו דייוויד פסוטר, רדוני ג'רקינס ודיאן וורן.

האלבום קיבל ביקורות חיוביות מהמבקרים ואף זכה להצלחה מסחרית. הוא הגיע למקום ה-8 בארצות הברית ונהיה לאלבום הראשון שלה להיכנס לעשירייה הפותחת במדינה. במצעד אלבומי ה-R&B האמריקאי זכה גם להצלחה כאשר הוא הגיע למקום השני. הצלחתו בארצות הברית הובילה אותו בסופו של דבר למכור 3 מיליון אלבומים במדינה ובכך להגיע למעמד פלטינה משולשת נכון לנובמבר 2014. בניגוד לאלבומה הקודם אלבום זה גם זכה להצלחה מחוץ לארצות הברית כאשר הגיע ל-20 העליונים במדינות כמו צרפת, יפן והולנד ונכון להיום הוא נחשב לאלבום המצליח ביותר שלה.

מתוך האלבום יצאו 5 סינגלים: הראשון היה שיר הנושא בשיתוף עם הזמרת ברנדי נורווד. השיר זכה להצלחה אדירה כאשר הגיע למקום הראשון בארצות הברית שם שהה 13 שבועות מה שהפך אותו לבין השירים ששהו הכי הרבה זמן אי פעם בפסגת המצעד ולדואט הנשי ששהה הכי הרבה זמן אי פעם בפסגת המצעד. בנוסף הוא הפך לשיר הנמכר ביותר באותה שנה במדינה ואף בסוף העשור הוכתר כשיר ה-8 המצליח ביותר באותו עשור במדינה ולימים נכנס לרשימת 100 השירים הכי מצליחים בהיסטוריית המדינה. בנוסף הוא גם הגיע למקום השני במצעד האירופאי הכללי ולמקום הראשון במדינות כמו ניו זילנד וקנדה ולמקום ה-3 באוסטרליה. "The First Night" יצא כסינגל השני מהאלבום ולאחריו השיר "Angel of Mine" כסינגל השלישי מהאלבום ושניהם המשיכו את קו ההצלחה של שיר הנושא והגיעו גם הם למקום הראשון בארצות הברית ובכך האלבום הצליח להכניס 3 שירים למקום הראשון במדינה. הסינגלים האחרונים מהאלבום היו השירים
"Street Symphony" ו-"Inside" אך הם לא הצליחו לשחזר את הצלחת השירים הקודמים.

==קישורים חיצוניים==
* 

== הערות שוליים ==

קטגוריה:אלבומי מוניקה
קטגוריה:אלבומים באנגלית
קטגוריה:אלבומים שהופקו על ידי ג'רמיין דופרי
קטגוריה:אלבומים שהופקו על ידי דאלאס אוסטין
קטגוריה:אלבומים שהופקו על ידי רודני ג'רקינס
קטגוריה:אלבומי חברת אריסטה רקורדס
וייב איש

אור שושנה (נולד ב-17 בינואר 1992), הידוע בשם הבמה וייב איש, הוא ראפר ישראלי.

== ביוגרפיה ==
שושנה נולד בדרום תל אביב וגדל ללא אב.

=== קריירה ===
בשנת 2017 החל את דרכו המוזיקלית בשיתוף פעולה עם הראפר רון עשהאל. השניים הקימו את ההרכב "תלא מובב". באותה השנה הוציאו את אלבומם הראשון הנושא את שמם.<ref></ref> האלבום נבחר על ידי מגזין "הספוג" כאלבום הראפ הטוב ביותר של 2017.<ref></ref>

בשנת 2019 התארח באלבומם של צמד ההיפ הופ הישראלי שרק וצוקוש, "בראש שלי" בשיר "עדיין".

בשנת 2020 הוציא את אלבום הסולו הראשון שלו, "העלייה". האלבום כולל הופעות אורח של עדן דרסו, מיכאל סוויסה, טדי נגוסה ויסמין מועלם, והופק על ידי די ג'יי מש ומפיקים שונים. בהמשך אותה השנה, הוציא לאור את הסינגל "ג'ולי" המסמפל את גרסת הכיסוי של אביגייל רוז לשירה של עפרה חזה, "עוד מחכה לאחד", שנכלל באלבום המחווה לחזה "קול הנשמה: שרים עפרה חזה". השיר זכה להצלחה רבה ואף נכנס לפלייליסט של תחנת הרדיו גלגלצ.<ref></ref>

ביוני 2021 הוציא את המיקסטייפ "תזמון מושלם" ביחד עם צוקוש. אלבום הסולו השני שלו, "איזה מזל", יצא לאור ב-16 במרץ 2023.

במאי 2022 התארח באלבומו של אורי שוחט "שוחטודה" יחד עם הראפרים טדי נגוסה ורביד פלוטניק.

ב-20 בנובמבר 2023 הוציא את השיר "לאן" שנכתב לזכרו של עידו פרץ שנרצח בטבח במסיבת הטבע ליד רעים.<ref></ref>

במרץ 2024 הוציא מיני אלבום ושמו "בחוץ", בו אירח את הזמר והיוצר דנידין, בשירו "מוזה".

== דיסקוגרפיה ==
=== אלבומי אולפן ===
* 2020: העלייה
* 2023: איזה מזל

=== מיקסטייפים ===
* 2021: תזמון מושלם <small>(עם צוקוש)</small>

=== מיני-אלבומים===
* 2024: בחוץ

=== אלבומים בהרכבים ===
* 2017: תלא מובב <small>(בהרכב תלא מובב)</small>

== קישורים חיצוניים ==

* 
* 
* 

== הערות שוליים ==

קטגוריה:ראפרים ישראלים
קטגוריה:ראפרים יהודים
קטגוריה:תל אביב-יפו: אישים
קטגוריה:ישראלים שנולדו ב-1992
סמי הסנאי

סמי הסנאי (בהונגרית: Misi Mókus kalandjai, "הרפתקאות מיסי הסנאי") היא סדרת סטופ מושן הונגרית לילדים, אשר מבוססת על ספר בעל אותו שם מאת יוז'י ינה טרשאנסקי. הסדרה בוימה על ידי אוטו פוקי, נכתבה על ידי מיקלוש מסיי, הופקה על ידי לאסלו נאדאשי, והולחנה על ידי ז'ולט פטה. הסדרה הופקה ב-Pannónia Filmstúdió.

הפקת הסדרה החלה בשנת 1980. שידורה המקורי של הסדרה היה בהונגריה בערוץ M1 בהפצת Magyar Televízió, החל מ-20 בפברואר 1982 עד 18 במאי באותה שנה. בישראל הסדרה שודרה לראשונה בדיבוב לעברית בערוץ הראשון בשנת 1989 במסגרת "קשרים מצוירים". מאוחר יותר הסדרה שודרה בערוץ הילדים, והופצה בקלטות הווידאו "חברים מצוירים". לסדרה הופקה עונה אחת הכוללת 13 פרקים באורך 7 דקות. 

בשנת 1984 הופק לסדרה סרט אשר מתמצת את עלילתה. 

== תקציר העלילה ==
הסדרה עוקבת אחר סמי הסנאי, סנאי בעל זנב שחור אשר שונא ללמוד. יום אחד, סמי הסנאי מחליט לברוח מביתו כדי למצוא את העצים הבשלים תמיד, מפני שהוא חושב שמי שחי שם לא צריך לעבוד וללמוד, אלא רק לאכול. במהלך הסדרה רואים את מסעו של סמי הסנאי לאחר חיפוש העצים הבשלים תמיד, וכיצד הוא מחליט בסופו של דבר לחזור לביתו.

== מדבבים בעברית ==
בימוי הדיבוב העברי נעשה על ידי ניקו בר, והפקת הדיבוב העברי נעשתה על ידי שרון מלמד.
* שלומית הגואל-טריגר - סמי הסנאי
* שרון מלמד
* ענת יוגב
* ניקו בר
שיר הפתיחה העברי של הסדרה בוצע על ידי מוטי דיכנה, והולחן על ידי רוני וייס.

== פרקים ==
{| class="wikitable plainrowheaders" style="text-align: center;"
! scope="col" style="background: #93DDB8; color: #000;" |מספר הפרק בסדרה
! scope="col" style="background: #93DDB8; color: #000;" |שם הפרק בעברית
! scope="col" style="background: #93DDB8; color: #000;" |שם הפרק בהונגרית
! scope="col" style="background: #93DDB8; color: #000;" |תאריך שידור מקורי 
|-
|1
|רחוב הסנאים
|Ribillió Mókuséknál
|20 בפברואר 1982
|-
|2
|סמי מטייל בעולם
|Misi Mókus útra kel
|27 בפברואר 1982
|-
|3
|סמי והאישה
|Misi és a ravasz madarász
|6 במרץ 1982
|-
|4
|הבריחה
|Szökés a fogságból
|13 במרץ 1982
|-
|5
|רחוב הסנאים
|Potyautas a tengeren
|20 במרץ 1982
|-
|6
|החיפוש אחר העצים הבשלים תמיד
|Találkozás Bumbával és a nagy Krokóval
|27 במרץ 1982
|-
|7
|—
|Kacifánt és a száz banán
|3 באפריל 1982
|-
|8
|סמי במערת החכם
|A nagy bölcs barlangjában
|10 באפריל 1982
|-
|9
|דרך המערה הגדולה
|A nagy barlangon keresztül
|17 באפריל 1982
|-
|10
|אי העצים הבשלים תמיד
|Az örökké termő fa szigetén
|24 באפריל 1982
|-
|11
|בדרך הביתה
|Hazafelé
|1 במאי 1982
|-
|12
|סמי מפליג הביתה
|Bumba világszám lesz
|8 במאי 1982
|-
|13
|סמי הסנאי בבית
|Legjobb a hazai mogyoró
|15 במאי 1982
|}

== קישורים חיצוניים ==

* 

== הערות שוליים ==

קטגוריה:סדרות טלוויזיה לילדים
קטגוריה:סדרות טלוויזיה המבוססות על ספרים
קטגוריה:סדרות הנפשה בסטופ-מושן
קטגוריה:הערוץ הראשון - תוכניות רכש
קטגוריה:ערוץ הילדים: תוכניות רכש
קטגוריה:תוכניות טלוויזיה שעלו לשידור בשנות ה-1980
ברית GW4

ברית GW4 (באנגלית: GW4 Alliance, ידוע גם בשם Great Western 4) הוא קונסורציום של ארבע אוניברסיטאות עתירות מחקר בדרום-מערב אנגליה ובויילס, שהוקם בינואר 2013 על ידי אוניברסיטאות בערים; באת', בריסטול, קארדיף ואקסטר כדי לשפר את שיתוף הפעולה המחקרי.<ref>GW4, [https://gw4.ac.uk/about/ About].</ref> בשנת 2014 השיקה הקבוצה פרויקט מחקר לשימוש באצות לניקוי מים מזוהמים במכרה הפחם Wheal Jane ומיצוי המתכות הכבדות. בשנת 2015 מימן הקונסורציום 4.6 מיליון ליש"ט ממועצת המחקר הרפואי עבור תוכנית השתלמות לתואר שלישי במחקר ביו־רפואי.<ref>GW4, [https://gw4.ac.uk/research/ Research].</ref> לברית GW4 יש שיתופי פעולה אסטרטגיים עם מספר ארגונים; עם The National Trust, מכון אלן טיורינג ועם NC3Rs.<ref>GW4, [https://gw4.ac.uk/our-strategic-partnerships/#partnerships3 Our Strategic Partnerships].</ref> (ארגון מגובה ממשלתי הפועל עם מדענים וארגונים ברחבי מגזר המדע הביולוגי כדי לפתח וליישם טכנולוגיות וגישות חדשות המחליפות, מצמצמות ומעדנות את השימוש בבעלי חיים במחקר).
שיתוף הפעולה הוא לב לבה של ברית GW4. בנוסף לשותפים האסטרטגיים, הברית עובדת עם למעלה מ־400 שותפים חיצוניים הכוללים עסקים גלובליים, ארגוני מחקר, גופי ממשל וארגונים מהמגזר השלישי כדי לפתח מחקרים חדשים, להכשיר מנהיגים אקדמיים ותעשייתיים עתידיים ולפתח פתרונות חדשניים, הבנויים על החוזקות האזוריות.

== רשימת האוניברסיטאות ==
האוניברסיטאות החברות בקונסורציום:
* אוניברסיטת באת'
* אוניברסיטת בריסטול
* אוניברסיטת קארדיף
* אוניברסיטת אקסטר

== ראו גם ==
* חדשנות מידלנדס
* SES (אוניברסיטאות)
* קבוצת ראסל

== קישורים חיצוניים ==
* 

== הערות שוליים ==

קטגוריה:ארגונים אקדמאיים
קטגוריה:אנגליה: אוניברסיטאות ומכללות
קטגוריה:אוניברסיטת קארדיף
קטגוריה:אוניברסיטת בריסטול
חדשנות מידלנדס

חדשנות מידלנדס (באנגלית: Midlands Innovation) היא קבוצה של שמונה אוניברסיטאות הממוקמות באזור גאוגרפי במרכז אנגליה, הכולל את מערב המידלנדס ואת מזרח המידלנדס. הקבוצה הוקמה (כ- M5) באוגוסט 2012 על ידי אוניברסיטאות בערים: ברמינגהאם, לסטר, לובורו , נוטינגהאם ואוניברסיטת ווריק בקובנטרי, במטרה לחזק את שיתוף הציוד בין מוסדות החברים, בעקבות הצלחתה של שותפות המחקר N8 .<ref>Midlands Innovation, [https://midlandsinnovation.org.uk/About About].</ref> בדצמבר 2012 השיקה הקבוצה, שהוסיפה את אוניברסיטת אסטון, את מסד הנתונים שלה לשיתוף ציוד מקוון. במרץ 2015 הודיע הקנצלר ג'ורג' אוסבורן כי האוניברסיטאות במידלנדס לחדשנות יובילו את פרויקט מאיץ האנרגיה למחקר במימון 60 מיליון ליש"ט. הפרויקט הוכרז מחדש באפריל 2016 כפרויקט של 180 מיליון ליש"ט הכולל 60 מיליון ליש"ט שהוכרז בעבר מממשלת בריטניה ו-120 מיליון ליש"ט מהמגזר הפרטי. הקונסורציום הושק מחדש כחדשנות מידלנדס במאי 2016.

== רשימת האוניברסיטאות ==
האוניברסיטאות החברות נכון לשנת 2020:<ref>Midlands Innovation, [https://midlandsinnovation.org.uk/Partners Partners].</ref>
* המייסדות:
:* אוניברסיטת בירמינגהם
:* אוניברסיטת לסטר
:* אוניברסיטת לובורו
:* אוניברסיטת נוטינגהאם
:* אוניברסיטת ווריק
* אוניברסיטת אסטון
* אוניברסיטת קיל
* אוניברסיטת קרנפילד 

== ראו גם ==
* ברית GW4
* SES (אוניברסיטאות)
* קבוצת ראסל

== קישורים חיצוניים ==
* 

== הערות שוליים ==

*
קטגוריה:אנגליה: אוניברסיטאות ומכללות
מלקולם בראון

מלקולם ווילד בראון (באנגלית: Malcolm Browne; 17 באפריל 1931 – 27 באוגוסט 2012) היה עיתונאי וצלם אמריקאי. עבודתו הידועה ביותר הייתה התצלום עטור הפרסים של ההצתה העצמית של הנזיר הבודהיסטי טיק קואנג דוק בשנת 1963.<ref name="ap"></ref>

== ביוגרפיה ==
בראון נולד וגדל בעיר ניו יורק. אמו הייתה קוואקרית בעלת דעות נחרצות כנגד המלחמה, אביו היה רומי קתולי ואדריכל. בראון למדה בסמינר Friends, בית ספר קוויקרי במנהטן מהגן ועד כיתה י"ב. הוא למד במכללת סוורתמור בפנסילבניה ולמד כימיה.<ref name="ap"></ref>

== קריירה ==
הקריירה של בראון בעיתונאות החלה כשגויס במהלך מלחמת קוריאה,<ref name="pbs">

</ref> והוצב במהדורה הפסיפיקית של עיתון הכוכבים והפסים, שם עבד במשך שנתיים. הוא עבד ב-עיתון Times Herald-Record, שהופץ במידלטון בניו יורק, <ref>Burkhart, Wade; undated; [http://www.recordonline.com/apps/pbcs.dll/misc?url=/static/aboutUs.htm About us], Times Herald-Record; retrieved August 29, 2009.</ref> לאחר מכן הצטרף לסוכנות הידיעות AP, עבד בבולטימור בין השנים 1959 עד 1961, ובשלב זה התמנה לכתב הראשי של אינדוצ'ינה. ב-11 ביוני 1963, הוא צילם את תצלומיו המפורסמים של מותו של טיק קואנג דוק. לאחר שזכה בפרס פוליצר לדיווח בינלאומי<ref name="OfficialPulitzer">[http://www.pulitzer.org/awards/1964 1964 Awards] at Pulitzer.org; retrieved September 12, 2015</ref> וקיבל הצעות עבודה רבות, הוא עזב בסופו של דבר את ה-AP בשנת 1965.

הוא עבד ב-רשת הטלוויזיה ABC במשך כשנה אך לא אהב את עיתונות הטלוויזיה. הוא עבד כפרילנסר במשך כמה שנים, ועשה מלגה שנתית באוניברסיטת קולומביה עם המועצה ליחסי חוץ. בשנת 1968 הצטרף לעיתון הניו יורק טיימס, ובשנת 1972 הפך לכתב של דרום אמריקה. לפני שהפך לעיתונאי בראון עבד ככימאי,<ref name="pbs">

</ref> ובשנת 1977 הוא הפך לסופר מדעי, וכיהן כעורך בכיר ב- Discover. הוא חזר לטיימס בשנת 1985. הוא סיקר את מלחמת המפרץ הפרסית בשנת 1991.

== מוות ==
בראון נפטר ביום שני, 27 באוגוסט 2012, בגיל 81, מסיבוכים של מחלת פרקינסון.<ref name="ap"></ref>

== פרסים והכרה ==
תמונתו של בראון של ההצתה העצמית של [[טיק קואנג דוק, במהלכה הוא נשאר דומם לחלוטין. "פשוט המשכתי לצלם ולצלם ולצלם וזה הגן עלי מפני אימת העניין."]]
* צילום העיתונות העולמית של השנה (1963)
* פרס פוליצר לדיווח בינלאומי (1964)
* פרס ג'ורג' פולק על אומץ לב בעיתונות <ref>

</ref>
* פרס מועדון העיתונות מעבר לים
* פרס ג'יימס ט. גרדי-ג'יימס ה. סטאק לשימוש בכימיה עבור האגודה האמריקנית לכימיה (1992)
* חבר כבוד, סיגמא שי (2002) <ref>

</ref>

== קישורים חיצוניים ==

* 
* [https://web.archive.org/web/20070930155537/http://www.charlierose.com/guests/malcolm-browne מלקולם בראון] בראיון לצ'רלי רוז, 1995
* [https://usatoday30.usatoday.com/news/nation/story/2012-08-28/malcom-browne-vietnam-war-obit/57363884/1 מת מלקולם בראון, צלם הנזיר הנשרף במלחמת וייטנאם] בUSA Today
* 

==הערות שוליים==

קטגוריה:ערכים שבהם תבנית בריטניקה אינה מתאימה
קטגוריה:אמריקאים במלחמת וייטנאם
קטגוריה:צלמי עיתונות אמריקאים
קטגוריה:זוכי פרס פוליצר: דיווח בין-לאומי
קטגוריה:בוגרי מכללת סווארת'מור
קטגוריה:אמריקאים שנולדו ב-1931
קטגוריה:אמריקאים שנפטרו ב-2012
ז'אק ווהן

ז'אק ווהן (באנגלית: Jacque Vaughn; נולד ב-11 בפברואר 1975) הוא כדורסלן עבר ומאמן כדורסל אמריקאי, אשר משמש כמאמן בקבוצת ברוקלין נטס מליגת ה-NBA. אימן בעבר את קבוצות ה-NBA אורלנדו מג'יק (2012–2015) וברוקלין נטס (2020).

לאורך 12 עונותיו כשחקן ב-NBA שיחק עבור 5 קבוצות שונות, ורשם ממוצעים כוללים של 4.5 נקודות, 2.5 אסיסטים ו-1.3 ריבאונדים למשחק.

==קריירת תיכונים ומכללות==
ווהן נולד בלוס אנג'לס, קליפורניה, וגדל בפסדינה הסמוכה. בעונתו האחרונה בקבוצת הכדורסל של "תיכון ג'ון מיור", 1992/1993, נבחר להשתתף במשחק מקדונלד'ס אול-אמריקן, ואף זכה בתואר ה-MVP של המשחק יחד עם ג'רי סטקהאוס.

בין השנים 1993–1997 למד באוניברסיטת קנזס, ושיחק בקבוצת הכדורסל שלה תחת המאמן חבר היכל התהילה של הכדורסל רוי ויליאמס. בכל 4 עונותיו בקבוצה העפילו ה"ג'ייהוקס" לשלב שמינית גמר טורניר אליפות המכללות (NCAA Sweet Sixteen), ובעונת 1995/1996 אף הגיע לרבע הגמר, בו הפסידו מול אוניברסיטת סירקיוז. בעונות 1996 ו-1997, בהן רשם ממוצעים של 10.6 נקודות ו-6.4 אסיסטים למשחק, נבחר לחמישייה השנייה של העונה בליגת המכללות (Second-team All-American). לאורך תקופתו בקנזס שיתף פעולה, בין היתר, עם שחקני ה-NBA לעתיד גרג אוסטרטאג, סקוט פולארד, ריף לפרנץ ופול פירס.

==קריירת משחק==
בדראפט ה-NBA{{כ}} 1997 נבחר ווהן על ידי יוטה ג'אז, בבחירה ה-27. בעונתו הראשונה ביוטה העפילה הקבוצה לגמר ה-NBA, אולם הפסידה מול שיקגו בולס בתוצאה 2–4, בזהה לעונה הקודמת. ב-4 עונותיו עם הג'אז שימש ווהן כשחקן ספסל, ורשם ממוצעים של 4.3 נקודות ו-2.4 אסיסטים למשחק.

בין השנים 2001–2006 שיחק לתקופות קצרות עבור אטלנטה הוקס, אורלנדו מג'יק וניו ג'רזי נטס. לאורך התקופה פתח ב-110 משחקים, והעמיד ממוצעים של 5.0 נקודות ו-2.7 אסיסטים למשחק.

ביולי 2006 חתם על חוזה בסן אנטוניו ספרס, במדיה שיחק ב-3 עונותיו האחרונות בקריירה. בעונת זכה עם הספרס באליפות ה-NBA, לאחר שגברה על קליבלנד קאבלירס בסדרת הגמר. ווהן שותף בכל 20 משחקי הקבוצה בפלייאוף, כמחליפו מהספסל של טוני פארקר, ותרם 2.2 נקודות בממוצע למשחק. בסיום עונת פרש ממשחק, בגיל 34.

==קריירת אימון==
לקראת עונת הצטרף ווהן לצוות האימון של גרג פופוביץ' בסן אנטוניו ספרס, בו שיתף פעולה עם עוזרי המאמן ברט בראון ומייק בודנהולצר. בעונת הודחה הקבוצה בגמר האזור המערבי בפלייאוף, מול אוקלהומה סיטי ת'אנדר.

ביולי 2012 מונה ווהן למאמן הראשי של קבוצת אורלנדו מג'יק, במקומו של סטן ואן גנדי. בשתי עונותיו הראשונות בתפקיד רשמה הקבוצה מאזן כולל של 43 ניצחונות לעומת 121 הפסדים, ולאחר שפתחה את עונת עם מאזן 15–37 פיטרה אורלנדו את ווהן מתפקידו ומינתה במקומו את עוזר המאמן ג'יימס בורגו. השחקנים הבולטים של המג'יק באותה תקופה היו טוביאס האריס, ארון אפללו וניקולה ווצ'ביץ'.

לקראת עונת מונה לעוזר מאמן ברוקלין נטס, תחת המאמן הנכנס קני אטקינסון. ב-7 מרץ 2020, כאשר עמדה הקבוצה על מאזן שלילי 28–34, מונה ווהן למאמן הראשי של הנטס במקומו של אטקינסון. בסיום אותה עונה חזר לעמדת עוזר המאמן בברוקלין, כאשר מונה סטיב נאש למאמן הראשי.

==קישורים חיצוניים==

==הערות שוליים==

קטגוריה:כדורסלנים אפרו-אמריקאים
קטגוריה:כדורסלנים אמריקאים
קטגוריה:קליפורניה: כדורסלנים
קטגוריה:כדורסלני אוניברסיטת קנזס
קטגוריה:בחירות דראפט של יוטה ג'אז
קטגוריה:כדורסלני יוטה ג'אז
קטגוריה:כדורסלני אטלנטה הוקס
קטגוריה:כדורסלני אורלנדו מג'יק
קטגוריה:כדורסלני ניו ג'רזי נטס
קטגוריה:כדורסלני סן אנטוניו ספרס
קטגוריה:מאמני כדורסל אמריקאים
קטגוריה:מאמני אורלנדו מג'יק
קטגוריה:מאמני ברוקלין נטס
קטגוריה:אמריקאים שנולדו ב-1975
צאריצינו

צאריצינו (ברוסית: Царицыно) היא שמורה ומוזיאון במוסקבה שנוסדה בשנת 1984 בפארק בעל אותו השם.

בצאריצינו ישנו מוזיאון להיסטוריה ולארכיטקטורה, פארק עם יער סמוך, מוזיאון לאמנות ומפל של בריכות צאריצינו. בפארק מספר ביתנים, פרגולות, שדירות עצים, מערות מלאכותיות, גשרים דקורטיביים, ובית תפילה אורתודוקסי רוסי בשם "מקור חיים". צאריצינו ממוקם בין הנפות צאריצינו, ביריוליובו המזרחית, דרום אורחובו-בוריסובו וצפון אורחובו-בוריסובו.

== גלריה ==
<gallery mode="packed" heights="120px">
קובץ:Мост-через-овраг-01.jpg
קובץ:Moscow 05-2012 Tsaritsyno 10.jpg
קובץ:Moscow 05-2012 Tsaritsyno 02.jpg
קובץ:Moscow 05-2012 Tsaritsyno 06.jpg
קובץ:Moscow 05-2012 Tsaritsyno 03.jpg
קובץ:Хлебный-дом-01.jpg
קובץ:Хлебный-дом-03.jpg
קובץ:Moscow 05-2012 Tsaritsyno 12.jpg
קובץ:Moscow 05-2012 Tsaritsyno 05.jpg
קובץ:Moscow 05-2012 Tsaritsyno 08.jpg
קובץ:Павильон входа01.jpg
קובץ:Арка-01.jpg
קובץ:Moscow 05-2012 Tsaritsyno 13.jpg
קובץ:Башня-руина-01.jpg
קובץ:Гротесковый мост01.jpg
קובץ:Храм-Цереры-01.jpg
קובץ:Palace-p1040287.jpg
קובץ:687про.jpg
</gallery>

==קישורים חיצוניים==

* 

קטגוריה:מוסקבה: פארקים
קטגוריה:מוסקבה: מוזיאונים
פסגת אוברטון

פסגת אוברטון (באנגלית: Overton Peak) היא פסגה בהרי דסקו בקצה הדרום מזרחי של האי רוטשילד, שבאנטארקטיקה. 

גובהה של הפסגה 550 מטרים מעל פני הים; הפסגה היא ההר ה-5,015 בגובהו באנטארקטיקה.

== היסטוריה ==
=== מקור השם ===

שמה של הפסגה ניתן לה על ידי הוועדה המייעצת לשמות אנטארקטיים.

הפסגה נקראת על שמו של רוברט ה. אוברטון (Robert H. Overton), שהיה קצין המבצעים באונייה שוברת הקרח של משמר החופים של ארצות הברית USCGC Westwind, במהלך מבצע דיפ פריז, בשנת 1971.

== לקריאה נוספת ==

<div class="mw-content-ltr">• J.L. SMELLIE, [https://pdfs.semanticscholar.org/4082/b86dc15f2a692bd651f991700c15cb29730a.pdf Lithostratigraphy of Miocene-Recent, alkaline volcanic fields in the Antarctic Peninsula and eastern Ellsworth Land], Antarctic Science 71 (3): 362-378 (1999)</div>

== קישורים חיצוניים ==

* [https://geonames.usgs.gov/apex/f?p=gnispq:5:::NO::P5_ANTAR_ID:11235 פסגת אוברטון] באתר הסקר הגאולוגי של ארצות הברית
* [https://data.aad.gov.au/aadc/gaz/scar/search_names_action.cfm?search_text=10776&feature_type_code=0&country_id=0&relic_options=include_relics&north=-45.0&south=-90.0&west=-180.0&east=180.0&search_near=&radius=0.5&gazetteers=SCAR פסגת אוברטון] באתר הגאזט האנטארקטי המשווה SCAR של ממשלת אוסטרליה
* [http://distancebetween.info/overton_peak מחשבון מרחקים - מרחק מפסגת אוברטון לאתרים סמוכים]
* [https://www.meteoblue.com/en/weather/current/overton-peak_antarctica_6622785 מזג אוויר נוכחי מעודכן בפסגת אוברטון]
** [https://www.meteoblue.com/en/weather/14-days/overton-peak_antarctica_6622785 תחזית מזג אוויר עדכנית ארוכת טווח עבור פסגת אוברטון]
** [https://www.meteoblue.com/en/weather/archive/yearcomparison/overton-peak_antarctica_6622785 נתוני מזג אוויר היסטוריים עבור פסגת אוברטון]

== הערות שוליים ==

אוברטון
פסגת תומה

פסגת תומה או פסגת ת'ומה (באנגלית: Thuma Peak) היא פסגה שאינה מכוסה קרח בהרי דסקו בקצה הדרום מזרחי של האי רוטשילד, שבאנטארקטיקה.

הפסגה ממוקמת 3 קילומטרים צפונית-מערבית לפסגת אוברטון.

== היסטוריה ==
=== מקור השם ===

שמה של הפסגה ניתן לה על ידי הוועדה המייעצת לשמות אנטארקטיים.

הפסגה נקראת על שמו של ג'ק ס. תומה (Jack S. Thuma), ממשמר החופים של ארצות הברית USCGC Westwind.

== קישורים חיצוניים ==

* [https://geonames.usgs.gov/apex/f?p=gnispq:5:::NO::P5_ANTAR_ID:15268 פסגת תומה] באתר הסקר הגאולוגי של ארצות הברית
* [https://data.aad.gov.au/aadc/gaz/scar/search_names_action.cfm?search_text=14675&feature_type_code=0&country_id=0&relic_options=include_relics&north=-45.0&south=-90.0&west=-180.0&east=180.0&search_near=&radius=0.5&gazetteers=SCAR פסגת תומה] באתר הגאזט האנטארקטי המשווה SCAR של ממשלת אוסטרליה
* [http://distancebetween.info/thuma_peak מחשבון מרחקים - מרחק מפסגת תומה לאתרים סמוכים]
* [https://mapcarta.com/25599092 מפת אזור פסגת תומה]
* [https://www.meteoblue.com/en/weather/current/thuma-peak_antarctica_6626707 מזג אוויר נוכחי מעודכן בפסגת תומה]
** [https://www.meteoblue.com/en/weather/14-days/thuma-peak_antarctica_6626707 תחזית מזג אוויר עדכנית ארוכת טווח עבור פסגת תומה]
** [https://www.meteoblue.com/en/weather/archive/yearcomparison/thuma-peak_antarctica_6626707 נתוני מזג אוויר היסטוריים עבור פסגת תומה]

== הערות שוליים ==

תומה
חומוס להמונים

חומוס להמונים (באנגלית כותרתו The Hummus Blog) הוא בלוג ישראלי שעוסק בחומוס ובמטבח הים-תיכוני.

הבלוג, המגדיר עצמו "בלוג החומוס הראשון בעולם", נוסד באוגוסט 2006 על ידי האחים שוקי וטל גלילי, בניו של העיתונאי זאב גלילי.<ref></ref> נכון ל-2020 הוא כולל מעל 800 פוסטים הכוללים ביקורת מסעדות המגישות חומוס ("חומוסיות"), מתכונים ומאמרים.

האתר נושא נימה הומוריסטית-קלילה. עיקר הביקורות באתר הן על חומוסיות ישראליות, אך הוא כולל גם פוסטים העוסקים בחומוסיות מחוץ לישראל.

לדברי מייסדו שוקי גלילי, האתר נולד תחילה במקריות - כהתנסות ראשונה של אחיו טל בפלטפורמת WordPress.<ref></ref> שוקי גלילי, הכותב באתר וממייסדיו, מכונה "אבו שוקי המקורי" - שם עט שתחתיו הוא כותב בבלוג, והיה גם מייסדו של נט מגזין. בעקבות פעילותו באתר, צוטט פעמים רבות בכתבות ואף במאמרים העוסקים בנושא חומוס.<ref></ref><ref></ref><ref></ref><ref></ref>

כשנה לאחר פתיחתו, באוקטובר 2007, צוין באתר כי בשנה החולפת נכנסו אליו 150 אלף גולשים מ-156 מדינות.

== קישורים חיצוניים ==

* 
* 

== הערות שוליים ==

קטגוריה:בלוגים בעברית
קטגוריה:המטבח הישראלי
קטגוריה:המטבח הים-תיכוני
קטגוריה:חומוס
Greatest Hits (אלבום של שאניה טוויין)

Greatest Hits (בעברית: אוסף הלהיטים) הוא אלבום הלהיטים הראשון של הזמרת-יוצרת הקנדית שאניה טוויין.<ref name=":0"></ref> אלבום הלהיטים יצא לאור ב-8 בנובמבר 2004, על ידי חברת התקליטים מרקורי נאשוויל רקורדס.<ref name=":0" /> מתוך אלבום הלהיטים יצאו שלושה סינגלים.<ref name=":0" />

עם יציאתו נכנס אלבום הלהיטים אל המקום השני במצעד הבילבורד 200.<ref name="billboard.com"></ref>

== רקע ==
אלבום הלהיטים מכיל בתוכו אוסף של שירים משלושת אלבומיה האחרונים של טוויין, בתוספת שלושה שירים חדשים: "Party for Two" אשר הגיע לעשירייה הפותחת במצעד שירי הקאנטרי האמריקאי, בבריטניה ובגרמניה.<ref></ref> שני השירים הנוספים הם: "" ו-"I Ain't No Quitter".<ref></ref><ref></ref>

כמה שנים לאחר צאתו, עלה אלבום הלהיטים לרשת הזרמת המדיה ספוטיפיי.<ref></ref>

== הצלחה מסחרית ==
למרות שמדובר באלבום להיטים, הוא הפך לאלבום הקאנטרי הנמכר ביותר בשנת 2005 בארצות הברית.<ref></ref> נכון להיום מכירותיו עומדות על כ-4.4 מיליון עותקים בארצות הברית (מעמד פלטינה מרובעת),<ref name=":0" /> 900 אלף עותקים בבריטניה (מעמד פלטינה משולשת),<ref name="bpi.co.uk"></ref> כ-750 אלף עותקים בקנדה (מעמד פלטינה משושת),<ref name="musiccanada.com"></ref> 210 אלף עותקים באוסטרליה (מעמד פלטינה משולשת),<ref name=":1"></ref> 50 אלף עותקים בברזיל (מעמד זהב),<ref name="pro-musicabr.org.br"></ref> ומיליון עותקים באירופה.<ref></ref>

האלבום הגיע בבכורה למקום השני בארצות הברית,<ref name="billboard.com"/> ולמקום הראשון במצעד אלבומי הקאנטרי האמריקאי,<ref name="ReferenceA"></ref> ומכר 530 אלף עותקים בשבוע הראשון ליציאתו.<ref></ref> האלבום נשאר במקום הראשון של אלבומי הקאנטרי במשך 11 שבועות לא רצופים.<ref name="ReferenceA"/>

== מיקומי שיא ==

== נתוני מכירות ==
{| class="wikitable sortable"
!מקום
!תארים
!מכירות
|-
!אוסטריה (IFPI Austria)<ref></ref>
|זהב
|15,000
|-
!אוסטרליה (ARIA)<ref name=":1" />
|פלטינה 3×
|210,000
|-
!אירלנד (IRMA)<ref></ref>
|פלטינה 3×
|45,000
|-
!ארצות הברית (RIAA)<ref></ref>
|פלטינה 4×
|4,446,200<ref></ref>
|-
!ברזיל (Pro-Música Brasil)<ref name="pro-musicabr.org.br"/>
|זהב
|50,000
|-
!בריטניה (BPI)<ref name="bpi.co.uk"/>
|פלטינה 3×
|900,000
|-
!דנמרק (IFPI Denmark)<ref></ref>
|זהב
|20,000
|-
!ניו זילנד (RMNZ)<ref></ref>
|פלטינה
|15,000
|-
!קנדה (Music Canada)<ref name="musiccanada.com"/>
|פלטינה 6×
|755,484
|-
!שווייץ (IFPI Switzerland)<ref></ref>
|פלטינה
|40,000
|-
! colspan="3" |סיכום
|-
!אירופה (IFPI)<ref></ref>
|פלטינה
|1,000,000
|}

==קישורים חיצוניים==

== הערות שוליים ==

קטגוריה:אלבומי אוסף מ-2004
קטגוריה:אלבומי שאניה טוויין
קטגוריה:אלבומי קאנטרי פופ
קטגוריה:האלבומים הנמכרים ביותר על פי איגוד מוזיקת הקאנטרי הקנדי
קטגוריה:אלבומים שהגיעו למקום הראשון במצעד האלבומים הקנדי
קטגוריה:זוכי פרס המוזיקה של בילבורד: אלבומים
קטגוריה:אלבומי חברת מרקורי רקורדס
שכחו אותי בבית 5

שכחו אותי בבית 5 (באנגלית: Home Alone: The Holiday Heist, בתרגום חופשי: לבד בבית: שוד חג המולד) הוא סרט טלוויזיה קומי אמריקאי לכל המשפחה בבימויו של דניאל רוד. הסרט יצא ב-25 בנובמבר 2012, לרגל חג המולד.

== תקציר עלילה ==
פיין בקסטר ומשפחתו החליטו לעבור דירה מביתם שבקליפורניה שטופת השמש לבית ישן אך מרווח שבמדינת מיין המושלגת, לרגל קידומה של האם ולמורת רוחם של הילדים. כשהילד פיין מנסה להתאקלם בביתו החדש הוא נתקף חרדות והחל להאמין שהבית רדוף רוחות רפאים, ולכן הוא הקים מלכודות מאולתרות ברחבי הבית. מה שההורים לא ידעו הוא שהבית העתיק הזה מסומן על ידי שלושה גנבי צמרת השמים עין על אוצר גנוז בבית. יום אחד, כשההורים שהו בצד השני של העיר ופיין ואחותו נותרו לבדם בבית, החליטו שלושת הגנבים לפרוץ אל הבית כדי לחפש את האוצר, ואז החגיגה התחילה.

== שחקנים ==
{| class="wikitable"
|-
! שם השחקן !! שם הדמות
|-
| כריסטיאן מרטין || פין בקסטר
|-
| ג'ודל פרלנד || אלקסיס בקסטר
|-
| מלקולם מקדואל || סינקלייר
|-
| דבי מזר || ג'סיקה
|-
| אדי סטיפלס || יוז
|-
| אלי הארווי || קתרין בקסטר
|-
| דאג מורי || קארטיס בקסטר
|-
| ביל טארנבול || סיימון בקסטר
|-
| אדוארד אסנר || מר קארסון
|-
| פיטר דאקונהא || מייסון
|-
| אדריאנה או'ניל || גאבי מאראנטה
|-
| ביל טארנבול || סיימון האסלר
|-
| כריס סיגארדסון || קלארק
|-
| אוון סקוט || סנטה קלאוס במזחלת
|}

== קישורים חיצוניים ==

קטגוריה:סרטי 2012
קטגוריה:סרטי המשך אמריקאיים
קטגוריה:סרטי חג המולד
קטגוריה:סרטי טלוויזיה אמריקאיים
קטגוריה:סרטי פוקס המאה ה-20
קטגוריה:שכחו אותי בבית (זיכיון)
אמיר שורוש

אמיר שוּרוּש (בערבית: أمير شوروش; נולד ב-9 ביולי 1984) הוא שחקן ישראלי, זוכה פרס האקדמיה הישראלית לטלוויזיה לשנת 2021.

נודע בעיקר בזכות גילום דמותו של ראמזי עבד ראמזי בקומדיית המצבים "קופה ראשית" בכאן 11, ובחיקויים של מנסור עבאס, איימן עודה ויוסף חדאד ב"ארץ נהדרת" בקשת 12.

==ביוגרפיה==
שוּרוּש נולד וגדל באילת. הוא בנם של אנואר שורוש, שהוא ערבי-נוצרי, ושל מאירה, יהודיה ממוצא תימני. למד בבית הספר ע"ש בגין בעיר הולדתו. לדבריו, התחנך על השפה העברית, ולמרות המבטא שלו, הוא לא דובר ערבית שוטפת. עם זאת, סיפר שבבית ילדותו אכלו בעיקר אוכל מבית אביו, מהמטבח הערבי.

את שירותו בצבא עשה כחייל קרבי בגדוד חרוב. הוא בוגר מבית הספר למשחק "בית צבי".

בטרם קיבל תפקידי משחק קבועים, עבד כמלצר, ברמן, מחסנאי, טבח ואף כמלח בספינה באילת.

שורוש שיחק בתיאטרון אורנה פורת, בתיאטרון השעה ובתיאטרון בית לסין, ושיחק במחזמר "בילי שוורץ", בתיאטרון חיפה.

בשנת 2010 שיחק בסדרת הדרמה קומית-סאטירית על עולם הריאליטי "15 דקות" מבית yes, בה גילם את אמיר דיראר, ערבי המתמודד בתוכנית מציאות.

בשנת 2011 שיחק בסדרה "אחת אפס אפס" בערוץ 10, בתור ריפעת דאחלק.

בשנת 2014 שיחק בסדרה "מתים לרגע" ב-HOT3, בתור בחור בדייט עם אסמה.
שורוש בדמות "ראמזי"
בשנת 2018 שיחק בסדרה "הפסיכולוגית" בכאן 11, וגילם את חמודי עלאווי. באותה שנה החל לשחק בסדרה "קופה ראשית" ששודרה בתחילה בטלוויזיה החינוכית ומהעונה השנייה בערוץ כאן 11, בתפקיד ראמזי עבד ראמזי, עובד כללי בכיר בסופרמרקט. מאז 2020 הוא מגלם את דמותו של ראמזי גם בפרסומות ל"מיני סופר אלונית" של חברת דור אלון.

בשנת 2019 שיחק בשתי סדרות ב"כאן 11"; ב"שב"ס" בתור המחבל ואליד, וכן במיני-סדרה "דוז פואה". באותה השנה שיחק גם בסדרה "מזרח תיכון מרכז" של HOT בתור עאריף.

מאז 2020, מחקה את יו"ר הרשימה המשותפת ויו"ר מפלגת חד"ש איימן עודה, יו"ר מפלגת רע"ם מנסור עבאס, ואת ראש עיריית נצרת עלי סלאם - בתוכנית המערכונים "ארץ נהדרת" בקשת 12. בהמשך חיקה במסגרת התכנית דמויות נוספות, כגון הזמר והיוצר בניה ברבי.

בשנת 2021 גילם את המורה לספורט בסדרה "שקשוקה" בכאן חינוכית; גילם את ואליד בתוכנית המערכונים הסאטירית "ערוץ אפס" בכאן 11; וגילם את א' בסדרה "צפוף" בערוץ זום למנויי הוט. החל מאותה השנה משחק בהצגה הקומית-סאטירית "ניקוי ראש לשב"כ" מאת חגי טיומקין.

ב-2021 גילם את חורחה בסדרה "שבאבניקים" ב-HOT3.

באוקטובר 2021 עלתה לשידור בכאן חינוכית הסדרה הקומית "בלוגה בלוז", בה הוא משחק בתור שפי.

ב-24 במרץ 2022 זכה בפרס השחקן הראשי הטוב ביותר בסדרה קומית בטקס פרסי האקדמיה הישראלית לטלוויזיה לשנת 2021, על גילום דמותו של ראמזי עבד ראמזי בסדרה "קופה ראשית" בכאן 11.<ref name=":0" />

בשנת 2023 פורסם כי הוא לוהק להשתתף לראשונה בפסטיגל. באוקטובר באותה השנה השתתף בהקלטת גרסה מחודשת לשיר "יותר מזה אנחנו לא צריכים" של שלמה ארצי, ביחד עם כל שחקניות ושחקני "ארץ נהדרת",<ref></ref> לזכר נפגעי פעולות האיבה ממלחמת חרבות ברזל.

== חיים אישיים ==
שורוש נשוי לשחקנית טלי בן-יוסף, ולהם שני ילדים. הם מתגוררים בשכונת יד אליהו בתל אביב-יפו.

==קישורים חיצוניים==

* 
* 

==הערות שוליים==

קטגוריה:בוגרי בית צבי
קטגוריה:שחקני קולנוע וטלוויזיה ישראלים
קטגוריה:שחקני תיאטרון ישראלים
קטגוריה:זוכי פרס האקדמיה לטלוויזיה: שחקנים
קטגוריה:שחקנים ערבים ישראלים
קטגוריה:משתתפי הפסטיגל
קטגוריה:ארץ נהדרת: אישים
קטגוריה:אילת: אישים
קטגוריה:קופה ראשית
קטגוריה:ישראלים שנולדו ב-1984
Mona Lisa (שיר של נט קינג קול)

"Mona Lisa" (בעברית: "מונה ליזה") הוא שיר פופולרי שכתבו ריי אוואנס וג'יי ליבינגסטון עבור הסרט "Captain Carey, U.S.A." של אולפני סרטי פרמאונט משנת 1950. שם השיר ומילותיו מתייחסים לדיוקן המונה ליזה שצייר לאונרדו דה וינצ'י. השיר זכה בפרס אוסקר לשיר המקורי הטוב ביותר בשנת 1950.<ref name="British Hit Singles & Albums"></ref>

== הגרסה של נט קינג קול ==
העיבוד מוזיקלי הראשון של השיר היה בתזמור של נלסון רידל, ובליווי תזמורתי של לס בקסטר ותזמורתו.<ref></ref> ההקלטה הייתה בתחילה בי-סייד של השיר "The Greatest Inventor Of Them All".

הגרסה של נט קינג קול מתוך פסקול הסרט שהתה במשך חמישה שבועות במקום הראשון במצעד הסינגלים של בילבורד בשנת 1950. ב-1992 נכלל השיר בביצוע קול בהיכל התהילה של גראמי.<ref>[http://www.grammy.org/recording-academy/awards/hall-of-fame#m Grammy Hall of Fame]</ref> קול תיאר את השיר כאחד האהובים עליו מבין ההקלטות שלו.

== גרסאות כיסוי ==
מצעד המכירות של הבילבורד לשנת 1950 הראה מכירות רבות לגרסאותיהם של דניס דיי, ויקטור יאנג (בביצוע דון צ'רי), ארט לונד, ראלף פלנגן (ביצוע של הארי פריים), צ'ארלי ספיבק והארי ג'יימס (ביצוע של דיק ויליאמס).<ref></ref> הגרסאות שהיו ללהיטים היו של מון מוליקן (מקום 4 במצעד הקאנטרי), וג'ימי וייקלי (מקום 10 במצעד הקאנטרי).

אמנים שונים ביצעו גרסאות כיסוי של השיר בהם ג'ים ריבס, אלביס פרסלי (1959), וילי נלסון (1981), שייקין סטיבנס (1981), Me First and the Gimme Gimmes, האחים נוויל (1981), ובתו של נט קינג קול נטלי קול (1992). הזמר ישראל קמקוויוואולה הקליט גרסת כיסוי של השיר עבור אלבומו "Alone in IZ World". בינג קרוסבי הקליט את השיר לאלבומו "Songs I Wish I Had Sung the First Time Around" משנת 1956. הארי קוניק ג'וניור כלל את השיר באלבום "Your Songs" משנת 2009.

קארל מאן הוציא גרסת רוקבילי של השיר "Mona Lisa" במרץ 1959 בחברת התקליטים Phillips International Records. השיר הגיע למקום ה-25 בבילבורד הוט 100. בפברואר 1959 הקליט קונוויי טוויטי גרסה משלו לשיר, ותכנן להוציא אותו רק באלבום "Conway Twitty Sings". עם זאת הביצוע הגיע למקום החמישי במצעד הסינגלים הבריטי באותה שנה, ולשלושים הגדולים בארצות הברית. סם פיליפס החתים את קארל מאן על חוזה להקלטת הגרסה שלו אחרי שהגרסה של טוויטי שודרה בתחנות הרדיו בתחילת 1959.<ref>Carl Mann page on Rockabilly Hall of Fame website (www.rockabillyhall.com)</ref>

ב-1964 הוציא אנדי ויליאמס גרסה משלו לשיר עבור אלבומו "The Academy Award-Winning "Call Me Irresponsible" and Other Hit Songs from the Movies". ב-1994 הקליטה את השיר אלכסיה ואסיליו לאלבום הופעה חיה.

פיל אוקס, הידוע משירי המחאה שלו בשנות השישים של המאה העשרים, ביצע את השיר ב-1970 בהופעה בקרנגי הול. ב-1974 יצא השיר באלבום ההופעה "Gunfight at Carnegie Hall".

== מיקומי שיא ==
=== מון מוליקן ===

=== ג'ימי וייקלי ===

=== קונוויי טוויטי ===

== קישורים חיצוניים ==

== הערות שוליים ==

קטגוריה:שירי 1950
קטגוריה:סינגלים מ-1950
קטגוריה:שירי אלביס פרסלי
קטגוריה:שירים באנגלית
מונה ליזה
קטגוריה:בלדות משנות ה-1950
קטגוריה:זוכי אוסקר: השיר המקורי הטוב
קטגוריה:סינגלים בהוצאת קפיטול רקורדס
פסגת מוריל

פסגת מוריל (באנגלית: Morrill Peak) היא פסגה בהרי דסקו בקצה הדרום מזרחי של האי רוטשילד, שבאנטארקטיקה.

גובהה של הפסגה 550 מטרים מעל פני הים, והיא ההר ה-5,023 בגובהו באנטארקטיקה.

הפסגה ממוקמת 4 קילומטרים מערבית - צפונית-מערבית מפסגת תומה.

== היסטוריה ==
=== מקור השם ===

שמה של הפסגה ניתן לה על ידי הוועדה המייעצת לשמות אנטארקטיים.

הפסגה נקראת על שמו של קפטן פיטר א. מוריל (Peter A. Morrill), שהיה קצין המבצעים באונייה שוברת הקרח של משמר החופים של ארצות הברית USCGC Westwind, במהלך מבצע דיפ פריז, בשנים 1967 ו-1968.

== קישורים חיצוניים ==

* [https://geonames.usgs.gov/apex/f?p=gnispq:5:::NO::P5_ANTAR_ID:10267 פסגת מוריל] באתר הסקר הגאולוגי של ארצות הברית
* [https://data.aad.gov.au/aadc/gaz/scar/search_names_action.cfm?search_text=9855&feature_type_code=0&country_id=0&relic_options=include_relics&north=-45.0&south=-90.0&west=-180.0&east=180.0&search_near=&radius=0.5&gazetteers=SCAR פסגת מוריל] באתר הגאזט האנטארקטי המשווה SCAR של ממשלת אוסטרליה
* [http://distancebetween.info/morrill_peak מחשבון מרחקים - המרחק מפסגת מוריל לאתרים סמוכים]

== הערות שוליים ==

מוריל
הרי המלכה מוד

הרי המלכה מוד (באנגלית: Queen Maud Mountains) הם קבוצה גדולה של הרים ורכסי הרים בין קרחון בירדמור וקרחון רידי. הקבוצה כוללת את האזור החל מראשו של מדף הקרח רוס ועד רמת הקוטב (המישור האנטארקטי) שבאנטארקטיקה.

הרכס הגדול משתרע על פני מספר אזורים בשטח חסות רוס - ובהם חוף דופק וחוף אמונדסן.

שיא גובהם של ההרים 4,230 מטרים מעל פני הים, בהר קפלן;

שטח קבוצת ההרים 92,848 קמ"ר.

== היסטוריה ==
=== גילוי ומיפוי ההרים ===

האזורים הגובלים בקרחון בידמור (הקצה המערבי של הרי המלכה מוד) נצפו על ידי משלחות החקר הבריטיות בראשות ארנסט שקלטון (שחקר את האזור בשנים 1907–1909) ורוברט פלקון סקוט (שחקר את האזור בשנים 1910–1913).

קפטן רואלד אמונדסן ומשלחתו אל הקוטב הדרומי עלו על קרחון אקסל הייברג בסמוך לאזור המרכזי של קבוצת ההרים בנובמבר 1911.

ההרים כולם מופו על ידי מספר משלחות אמריקאיות בראשות ריצ'רד אוולין בירד (בשנות ה-30 ובשנות ה-40), ועל ידי התוכנית האנטארקטית של ארצות הברית, ותוכנית החקר האנטארקטית של ניו זילנד במשלחות חקר שנערכו החל משנות ה-50 ועד שנות ה-70.

=== מקור השם ===

אמונדסן קרא להרים על שמה של המלכה הנורווגית הנסיכה מוד מוויילס.

על אף שמם, ההרים לא נמצאים בשטח ארץ המלכה מוד.

== גאוגרפיה ==

הרי המלכה מוד כוללים את:

== קישורים חיצוניים ==

* [https://geonames.usgs.gov/apex/f?p=gnispq:5:::NO::P5_ANTAR_ID:12256 הרי המלכה מוד] באתר הסקר הגאולוגי של ארצות הברית
* [https://data.aad.gov.au/aadc/gaz/scar/search_names_action.cfm?search_text=11777&feature_type_code=0&country_id=0&relic_options=include_relics&north=-45.0&south=-90.0&west=-180.0&east=180.0&search_near=&radius=0.5&gazetteers=SCAR הרי המלכה מוד] באתר הגאזט האנטארקטי המשווה SCAR של ממשלת אוסטרליה
* [https://peakbagger.com/range.aspx?rid=813 הרי המלכה מוד] באתר peakbagger
* 

== הערות שוליים ==

*
המלכה מוד
המלכה מוד
המלכה מוד
The Mamas

The Mamas (בעברית: האימהות) הוא הרכב מוזיקלי שוודי-אמריקני שבו שלוש חברות: אשלי היינס, לולו למוט ודינה יונס מאנה. ההרכב הוקם באופן מלאכותי לצורכי המלודיפסטיבלן לשנת 2019 והמשיך לפעול באופן עצמאי גם לאחריו. ב-7 במרץ 2020 זכו The Mamas במלודיפסטיבלן לשנת 2020 ונבחרו לייצג את שוודיה באירוויזיון.

== היסטוריה ==
ב-2019 הוקמה להקת The Mamas לצורך קולות ליווי לג'ון לונדוויק עם שירו "Too Late For Love" במלודיפסטיבלן. לונדוויק ו-The Mamas זכו בתחרות ונסעו יחד לייצג את שוודיה באירוויזיון לשנת 2019 שבתל אביב, ישראל. הם סיימו במקום החמישי בגמר הגדול.

בסוף שנת 2019 נודע כי The Mamas (בלי חברת הלהקה הרביעית פאריס רניטה) יחזרו למלודיפסטיבלן, הפעם עם סינגל משלהן בשם "Move". הן הופיעו בחצי הגמר הראשון ב-1 בפברואר 2020 בלינשפינג וממנו העפילו ישירות לגמר. ב-7 במרץ 2020 זכו בגמר מלודיפסטיבלן 2020 עם נקודה הפרש על הזמרת דוטר עם שירה "Bulletproof", נקודה שזיכתה אותן בזכות לשאת את דגל שוודיה באירוויזיון 2020 ברוטרדם, הולנד.

ב-2021 הלהקה השתתפה שוב במלודיפסטיבלן, הפעם עם השיר "In The Middle", איתו סיימו במקום השלישי.

== דיסקוגרפיה ==
=== סינגלים ===
* 2020 - "Move"

== קישורים חיצוניים ==

== הערות שוליים ==

קטגוריה:שלישיות מוזיקליות
קטגוריה:להקות שוודיות
קטגוריה:משתתפי מלודיפסטיבלן 2019
קטגוריה:משתתפי מלודיפסטיבלן 2020
קטגוריה:משתתפי מלודיפסטיבלן 2021
קטגוריה:נציגי שוודיה באירוויזיון
קטגוריה:משתתפי אירוויזיון 2019
קטגוריה:משתתפי אירוויזיון 2020
מציאות אסורה (סרט)

מציאות אסורה (ברוסית: Запрещённая реальность) הוא סרט פעולה רוסי מסוגת הפנטזיה, הסרט הראשון שביים קונסטנטין מקסימוב ומהווה עיבוד לרומן "סמרש 2" מאת מחבר ספרי המדע בדיוני וסילי גולובאצ'וב.

== עלילה ==
שנת 2008. אנשי הריגול הנגדי מאטוויי סובולב וגאורגי קורילו היו בעבר שותפים. על פי נתונים רשמיים, מאטוויי נהרג בעת שהוביל את הנשק הפסיכוטרוני האחרון. הוא שרד בנס במהלך התרסקות מטוס, אך החליט לעזוב את כדי שהוא לא יהיה עוד כלי משחק בידי הכוח. 

יותר מארבעה שנים עברו. ערב הבחירות לנשיאות רוסיה. החיים השקטים של סובולב מופרעים על ידי הידיעה שהנשק היה בידי ארגון שרוצה לתפוס את השלטון במדינה ואז ברחבי העולם. בראש המבנה הזה עומד שותפו לשעבר וכעת אדם בעל השפעה, האוליגרך קורילו. יתרה מזאת, מסתבר שמושא אהבתו של מאטוויי, כריסטינה, מעורבת איכשהו בסיפור הזה. כעת הוא היחיד שיכול לעצור את האסון. 

בהדרגה הוא מבין שמאחורי האירועים הללו עומדים כוחות שקיימים מחוץ לעולמם של האנשים. במאבק נגדם, מאטוויי מוצא פטרונים חכמים שעוזרים לו לפתח את יכולות על. עליו להתגבר על כאב ופחד, להיכנס למעגל הפנימי של השומרים, להבין שהדרך אל האור נעוצה רק דרך אהבה אמיתית ולמלא תפקיד מכריע בקרב בין כוחות עליונים של הטוב והרע.

== שחקנים ודמויות ==
* איגור פטרנקו - מאטוויי סובולב, איש הריגול הנגדי 
* אלכסנדר בלוייב - גאורגי קורילו 
* ולדימיר וודוביצ'נקוב - גורשין 
* טינה קנדלקי - מגישת הטלוויזיה טינה (הופעת קמע) 
* ליובוב טולקלינה - פולינה 
* אנה חודיוש - קריסטינה, צלמת, אהובתו של מאטוויי 
* לב פריגונוב - פראי

== ביקורות ודירוגים ==
הסרט זכה לביקורת שלילית בתקשורת הרוסית. על פי האתר "Kritikanstvo", מתוך 16 ביקורות רק 4 ביקורות נייטרליות, ללא שום ביקורת חיובית.<ref>http://www.kritikanstvo.ru/movies/zapreschennajarealnost/ Оценки и рецензии на фильм «Запрещенная реальность» (2009)</ref><ref name="kg">kino-govno.com. Михаил Судаков. [http://www.kino-govno.com/movies/smersh21/reviews/michelle «Всё не так». Рецензия на фильм «Запрещённая реальность»]</ref><ref name="exler">Авторский проект Алекса Экслера. [http://www.exler.ru/films/26-11-2009.htm Фантастический боевик «Запрещенная реальность» (Zapreshchennaya realnost)]</ref><ref name="mirf">«Мир фантастики» № 76; декабрь 2009. Сергей Агафонов. [http://www.mirf.ru/Reviews/review3841.htm . Белые здания, чёрные щупальца. Рецензия на фильм «Запрещённая реальность»]</ref><ref name="kinonews">Новости кино. Дмитрий Жигалов. [http://www.kinonews.ru/article_5301/ Смысловые галлюцинации («Запрещенная реальность»)]</ref> המבקרים ציינו לרעה את העלילה מבולבלת והלא עקבית,, האפקטים המיוחדים הלא מרשימים, עבודת הצילום הלקויה וניצול לרעה של אפקט ההילוך האיטי.

== קישורים חיצוניים ==
* 

* [https://web.archive.org/web/20091216113448/http://www.kinoros.ru/db/movies/771/index.html מציאות אסורה] באתר "הקולנוע של רוסיה"

== הערות שוליים ==

קטגוריה:סרטי פעולה רוסיים
קטגוריה:סרטי 2009
קטגוריה:סרטי מדע בדיוני רוסיים
קטגוריה:סרטים דיסטופיים
קטגוריה:סרטים אפוקליפטיים
קטגוריה:סרטים פוסט-אפוקליפטיים
קטגוריה:סרטי מתח רוסיים
קטגוריה:סרטים מבוססי ספרים
נוביה זמליה (סרט, 2008)

נוביה זמליה הוא סרט פעולה רוסי, בבימויו של אלכסנדר מלניק שיצא לאקרנים בשנת 2008. בסרט מככבים קונסטנטין לברוננקו, אנדריי פסקוב, מאראט בשארוב, פאבל סבורשצ'ניקוב, סרגיי ז'יגונוב, אלכסנדר סמוילנקו, טומי 'טיני' ליסטר ואינבורגה דפקונאייטה. הסרט צולם ברוסיה, אוקראינה, מלטה ונורווגיה.

== עלילה ==
בשנת 2013 בוטל עונש המוות. כשהמקום לאסירים חדשים במערכת בתי הכלא הרוסית הולך ואוזל, קבוצת אסירים נלקחת לאי בשם נוביה זמליה לצורך ניסוי.
== שחקנים ודמויות ==

== קישורים חיצוניים ==

קטגוריה:סרטים שצולמו ברוסיה
קטגוריה:סרטים דיסטופיים
קטגוריה:סרטים רוסיים
קטגוריה:סרטי 2008
נוביה זמליה (סרט, 2011)

נוביה זמליה (בהולנדית: Nova Zembla) הוא סרט דרמה הולנדי היסטורי משנת 2011 בבימויו של ריינואוט אורלמנס. זהו הסרט העלילתי ההולנדי הראשון בתלת מימד.<ref></ref>

הסרט מתאר את מסעם האחרון של וילם ברנץ וג'ייקוב ואן היימסקרק בשנים 1596–1597 כאשר הם וצוותם ניסו לגלות את המעבר הצפון-מזרחי להודו. עם זאת, בגלל קרח הים, הם תקועים באי נובאיה זמליה ונאלצים לבלות שם את החורף. הסיפור מסופר דרך עיניו של חריט דה ויר ומבוסס באופן רופף על יומן שפרסם בשנת 1598 לאחר שובו.<ref>The true and perfect description of three voyages : so strange and woonderfull, that the like hath neuer been heard of before: done and performed three yeares, one after the other, by the ships of Holland and Zeland, on the north sides of Norway, Muscouia, and Tartaria, towards the kingdomes of Cathaia & China; shewing the discouerie of the straights of Weigates, Noua Zembla, and the countrie lying vnder 80. degrees; which is thought to be Greenland: whereneuer any man had bin before: with the cruell beares, and other monsters of the sea, and the vnsupportable and extreame cold that is found to be in those places, London, 1605, English translation by William Phillip</ref> חריט מצטייר כמי שמנהל מערכת יחסים עם קתרינה פלנסיוס, בתו של האסטרונום, הקרטוגרף והכומר פטרוס פלנציוס, שהעלה את הרעיון של מעבר צפון מזרחי כדי להגיע להודו המזרחית. אפקט נוביה זמליה, שתואר לראשונה על ידי דה ויר, מוצג בסרט, גם אם בצורה לא היסטורית.

== שחקנים ודמויות ==
* רוברט דה הוג בתפקיד חריט דה ויר
* דרק דה לינט בתפקיד וילם ברנץ
* ויקטור ריינייר בתפקיד ג'ייקוב ואן היימסקרק
* ינו דסלייר בתפקיד פטרוס פלנציוס
* דאוצן קרוס בתפקיד קתרינה פלנציוס
* סמי שילט בתפקיד קלס

== הפקה ==
הסרט צולם באיסלנד, בלגיה, קנדה והולנד. הסצינות שבהן מוצגת אמסטרדם צולמו בברוז' הבלגית.
== פסקול ==
הפסקול והליווי המוזיקלי בוצע על ידי הדי ג'יי והמפיק ההולנדי ארמין ואן ביורן.
== קישורים חיצוניים ==
* 
* 
== הערות שוליים ==

קטגוריה:סרטים שצולמו בקנדה
קטגוריה:סרטים שעלילתם מתרחשת ברוסיה
קטגוריה:סרטים המבוססים על סיפור אמיתי
קטגוריה:סרטים הולנדיים
קטגוריה:סרטים בהולנדית
קטגוריה:סרטי 2011
קטגוריה:נובאיה זמליה